નવી દિલ્હીઃ ટીમ ઇન્ડિયા હવે એક નવા યુગમાં એન્ટ્રી માટે તૈયાર દેખાઈ રહી છે. દક્ષિણ આફ્રિકા વિરુદ્ધ ટેસ્ટ શ્રેણીમાં ઐતિહાસિક જીત બાદ વિરાટની કેપ્ટનશિપને લઈને દુનિયાભરમાં પ્રશંસા થઈ રહી છે, જ્યારે બીજી તરફ વન ડે અને ટી-૨૦ ટીમ, જેનો કેપ્ટન મહેન્દ્રસિંહ ધોની કેપ્ટન તરીકે જ નહીં, ખુદના ફોર્મ સામે ઝઝૂમી રહ્યો છે. પહેલાં બાંગ્લાદેશ વિરુદ્ધ શરમજનક પરાજય અને પછી દક્ષિણ આફ્રિકા વિરુદ્ધ વન ડે અને ટી-૨૦ શ્રેણી ગુમાવવાથી એક નવી ચર્ચાનો જન્મ થઈ ગયો છે. ‘શું હવે વન ડે અને ટી-૨૦માં પણ ટીમનું નેતૃત્વ વિરાટને સોંપી દેવું જોઈએ?’